JY LEES NOU Sjokoladekoek sonder meel
Hierdie is 'n koek waaraan iemand met glutenintoleransie kan saam eet.
200 g (2 pakkies) gemaalde amandels
Voorverhit die oond tot 180 °C en smeer 'n koekpan van 24 cm deeglik met olie. Bestuif goed met kakao. Smelt die sjokolade, brandewyn en botter oor lae hitte tot glad. Verwyder van die hitte. Voeg die strooisuiker en eiergele by en roer tot die suiker opgelos is. Meng die amandels, bakpoeier, kakao en sout in 'n groot bak en giet die sjokolademengsel by. Roer goed.
Klits die eierwitte tot stywe punte vorm en vou liggies by die sjokolademengsel in. Giet in die pan en smeer gelyk. Bak vir sowat 35 minute tot die koek gaar is, maar nie droog nie. (Die toetspen moet nog effens klam wees as jy dit uit die koek trek, maar daar moenie rou beslag aan vaskleef nie.) Verwyder uit die oond en laat vir 15 minute in die pan afkoel.
Keer uit en laat verder op 'n draadrak afkoel. Kap 60 g van die sjokolade en verhit dit saam met die room tot glad. Smeer oor die koek. Rasper of skaaf die res van die sjokolade bo-oor en laat staan sodat die versiersel kan stol. Bêre in 'n lugdigte houer. Sit voor met geklopte room.